b'\n_START_ARTICLE_\nIura novit curia\n_START_SECTION_\nPomen za polo\xc5\xbeaj stranke\n_START_PARAGRAPH_\nStranka pred sodi\xc5\xa1\xc4\x8dem postavi zahtevek in prosi, naj se mu ugodi. Sodi\xc5\xa1\xc4\x8de zahtevek ovrednoti po veljavnem pravu, ki ga mora samo poznati._NEWLINE_Stranki zahtevka ni potrebno pravno kvalificirati. Ni ji treba dokazovati obstoja in veljave pravnega pravila. To je v moderni dr\xc5\xbeavi precej samoumevno, v srednjem veku, ko je v vsaki de\xc5\xbeeli veljalo povsem drugo pravo, pa ni bilo._NEWLINE_Tudi, \xc4\x8de stranka zahtevek pravno kvalificira, lahko sodi\xc5\xa1\xc4\x8de uporabi druga\xc4\x8dno pravo kvalifikacijo. Pravilno pravno kvalifikacijo dolo\xc4\x8dijo pravna pravila (materialno pravo)._NEWLINE_Pravna kvalifikacija je ovrednotenje pravnih posledic dolo\xc4\x8dene dejanske situacije. Mo\xc5\xbenih je ve\xc4\x8d kvalifikacij, sploh spo\xc4\x8detka, ko vsa dejstva \xc5\xa1e niso znana. Primer: \xc4\x8ce je nekomu nastala \xc5\xa1koda, lahko nastopi ve\xc4\x8d pravnih posledic: (1) od\xc5\xa1kodninska obveznost povzro\xc4\x8ditelja, (2) pogodbena \xc5\xa1koda, (3) \xc5\xa1koda ni pravo priznana in zato ni pravnih posledic. \xc5\xa0koda je nastala po naklju\xc4\x8dju, za katerega odgovarja o\xc5\xa1kodovanec sam._NEWLINE_Napa\xc4\x8dna pravna kvalifikacija je prito\xc5\xbebeni razlog (zmotna uporaba materialnega prava), precej omejeno pa je njeno izpodbijanje z izrednimi pravnimi sredstvi._NEWLINE_Podobno na\xc4\x8delo nepoznavanje prava \xc5\xa1kodi obvezuje stranke (zasebnike), da poznajo pravo, in trpijo posledice nepoznavanja.'